google/wiki40b huggingface dataset:
Baldur's Gate (videospill)

Spillet

Spillet er isometrisk, og verden er delt i regioner der hver region må utforskes. AD&D-reglene for å skape karakterer følges, så man velger rase og yrke og triller tre terninger for hver av karakterens egenskap. I Baldur's Gate kan poengene riktignok omfordeles etterpå, mens antall poeng som skal fordeles på styrke, utholdenhet, intelligens, visdom, smidighet og karisma kommer an på terningene. Om man velger å være god eller ond og følge loven eller ikke, spiller også en rolle i spillet.

Plot

Historien er delt i åtte deler, en prolog og syv kapitler. Hovedpersonen reiser rundt «Sword Coast» sammen med andre som spilleren møter og tar med seg, for å utforske en en jern-krise som har oppstått ved at alt laget av jern «råtner» og faller fra hverandre. Med utgangspunkt i Candlekeep sendes hovedpersonen ut, sammen med sin barndomsvenn Imoen, for å utforske gruvene i Nashkel. Der oppdager protagonisten og hans gruppe en konspirasjon, og at en mystisk organisasjon, «Jern Tronen» står bak. På leting etter bevis mot Jern Tronen blir det klart at hovedpersonen er en etterkommer etter dødsguden Bhaal. Gruppen anklages for mord og fengsles, og finner etter hvert ut at jern-krisen er et forsøk på å øke mistenksomheten i regionen og egge til krig. Det dukker også opp en annen etterkommer etter Bhaal, som viser seg å stå bak det hele.

Mottagelse

Bioware hadde et mål om å selge 200000 eksemplarer av spillet. Første uka ble det solgt 175000, og spillet ble det mestselgende videospillet i mange land. Innen 2003 hadde Bioware solgt over 2 millioner eksemplarer.
Spillet fikk svært gode anmeldelser, og ble fort det rollespillet alle andre ble sammenlignet med. Hos Metacritic ble spillet det fjerde beste i 1998, og det har (per 2018) 91% hos anmelderne og 8.9/10 hos spillerne. Spillet vant flere priser for beste rollespill, bl.a. fra Power Play i 1998 og Computer Gaming World i 1999. I 2014 ble spillet kalt det fjerde beste D&D-rollespillet noen gang, da med Baldur's Gate II: Shadows of Amn som vinner.

Oppfølgere

Spillet fikk en utvidelse i 1999, Baldur's Gate: Tales of the Swordcoast. I 2000 kom Baldur's Gate II: Shadows of Amn som ble enda mer kritikerrost enn det første spillet, og som per 2018 er nummer 6 på Metacritics liste over mest kritikerroste spill.
16. januar 2013 kom en nyutgivelse av Baldur's Gate, kalt Baldur's Gate enhanced edition. Denne var tilpasset nye datamaskiner, bl.a. ved å ha bedre skjermoppløsning, og hadde et ekstra eventyr, men var ellers samme spillet. I følge Steam eier mer enn 500000 denne utgaven.
Copland

Copland er en Linux-distribusjon fra Apple Computer som var basert på Debian, og som var ment å være en fremtidig versjon av Mac OS.
Utviklingen begynte i 1994 og var godt i gang i 1995, da systemet ble kjent som System 8 og senere Mac OS 8. En oppfølger kalt Gershwin skulle tilføye multitråder og annen avansert teknologi.
Utviklingen stanset offisielt i august 1996, og kort etter kjøpte Apple NeXT for å bruke dets operativsystem NeXTSTEP som basis for deres nye operativsystem.
Den skulle introdusere beskyttet minne, preemptive fleroppgavekjøring og en rekke andre operativsystemteknologier, som fortsatt var inkompatible med eksisterende Mac-programvare.
Helsepersonelloven

Lov om helsepersonell m.v. (helsepersonelloven, forkortet hlspl.) av 2. juli 1999 er en lov som omhandler virksomhet, plikter og rettigheter for helsepersonell og virksomheter som yter helsehjelp i Norge.
Lovens formål er å bidra til sikkerhet for pasienter og kvalitet i helsetjenesten samt tillit til helsepersonell og helsetjeneste. Mange av bestemmelsene i loven forvaltes av Helsetilsynet i fylket og Statens helsetilsyn.
Helleristningene i Herand

Helleristningene i Herand består av rundt 150 jordbruksristninger på Bakko ved tettstedet Herand i Jondal kommune, Hordaland Helleristningsfeltet er antatt å være rundt 3 000 år gammelt og fra yngre bronsealder (1100 – 500 år fkr). Motivene spenner over skip, mennesker, offergroper, ringer, og fruktbarhetssymbol. Feltet er spesielt på grunn av de mange erotiske motivene.
Feltet ligger like ved riksvei 550 til Utne, 500 meter øst for kaia i Herand på det som er kalt Kalhagen. På en bergknaus som kalles Mariskarvet, er det 85 figurer som fremstiller blant annet båter, mennesker, fotspor, vann, ringer og groper. Tolking av symbolikken til motivene går på livssyklus, religion, grøderikdom, sol og ritualer. Flere undersøkelser har vært gjort på stedet og i perioden fra 1972 til i dag er det utført konserveringsarbeid, og flere nye ristninger er funnet. Ristningene er hogd inn i bergflaten ved hjelp av metallredskap eller hard stein. Opprinnelig har de ikke vært malt, men i dag er er dette gjort av fagfolk for å gjøre motivene tydeligere for besøkende.
Den første som rapporterte om helleristningene var lokalhistoriker og sogneprest i Ullensvang O. Olafsen i 1903.
Cretochodaeus

Utseende

En middelsstor (ca. 12 millimeter) bille.

Utbredelse

Arten er funnet på lokaliteten Bon Tsagaan i Mongolia. Fossilet stammer fra Nedre Kritt og er mellom 125-112 millioner år gammelt.
Giovanni da Capistrano

Bakgrunn

Giovanni da Capistrano ble født i den lille landsbyen Capestrano i Abruzzi, i en familie som var kommet til Italia med angevinerne. Han levde først et verdslig liv, studerte jus i Perugia for Pietro de Ubaldis, giftet seg, ble Perugias guvernør og var en fremstående magistrat; som sådan tok han del i den pågående strid de italienske småstatene førte seg imellom. Han ble sendt av kong Ladislaus som ambassadør til Sigismondo Malatesta, og tatt til fange og holdt fengslet.

Fransiskaner

Etter at han hadde misten sin unge hustru og sin formue, trådte han og Giacomo della Marca under påverkning fra Bernardinus av Siena i år 1416 inn i fransiskanerordenen. Giovanni da Capistrano henga seg umiddelbart til den strengeste askese, og forsvarte voldsomt den krevende klosterorden. Med tiden ble han presteviet i sin orden, og han hadde da lært seg å preke ved å følge med Bernardinus rundt om. Han gjorde seg kjent både som predikant og som helbreder; det fortelles at han helbredet to tusen syke personer ved en og samme anledning.
Pavene Eugenius IV og Nikolaus V betrodde ham flere oppdrag, som han gjennomførte med stor iver. Han ble sendt til Milano og Burgund for å forsvare paven mot motpaven Felix V, til kongen av Frankrike, og som apostolisk nuntius til Østerrike. Giovanni da Capistrano virket under alle disse misjoner iherdig mot alt som stred mot den katolske kirkes lære, særlig mot husittenes lære. Han førte under dette flere for rette, foruten husittene, jøder på Sicilia og i Moldavia og fraticelli i Ferrara. Han skrev dessuten mange bøker, och var Bernardinus behjelpelig i å reformere fransiskanerordenen; blant annet støttet han Coletta di Corbie i hennes reformering av klarissene. Som teolog gikk han inn for pavens øverste myndighet overfor konsiliarismen.
I 1454 deltok han ved møtet i Frankfurt der det ble besluttes at et korstog skulle foretas mot tyrkerne for å befri Ungarn. Han fulgte János Hunyadi felttoget igjennom, og deltok i Beleiringen av Beograd. Han øde kort tid etter.
Han ble saligkåret i 1650 og helligkåret i 1690.
Rocky Mountain vannkraftverk

Rocky Mountain vannkraftverk er et såkalt pumpekraftverk i Floyd County i delstaten Georgia i det sørøstre USA. Det nytter vannkraft fra to reservoarer, hvor vannmengdene ved lav etterspørsel kan pumpes tilbake i et øvre magasin og utnyttes i perioder med høy etterspørsel. Installert kapasitet er om lag 848 MW fordelt på tre turbiner. Det ble satt i drift i 1995. Eier er Georgia Power, et heleid datterselskap av Southern Company.
Alfonso II av Portugal

Bakgrunn

Alfons II var annen (og eneste overlevende) sønn av kong Sancho I og Dulce av Barcelona. Etter farens død besteg han i 1211 den portugisiske trone.

Konge

Som konge hadde Afonso II en annen tilnærming til regjeringen av riket enn sin far Sancho I og sin bestefar Afonso I. Mens hans bestefar var opptatt av å skaffe seg militær gevinst mot kongedømmet Castilla eller mot maurerne i sør, var han selv lite interessert i å fortsette denne politikken. Han sikret fred med Castilla. 
Med hjelp av korsfarere som var hentet til landet, gjenopptok han reconquistaen og erobret Setúbal og Alcácer do Sal, men videreførte så ikke denne politikken.
De første år av hans regjering ble endel preget av interne konflikter mellom Afonso og hans brødre og søster. Kongen klarte å opprettholde ro og sikkerhet innenfor de portugisiske grenser, men bare ved å få lyst sine slektninger fredløse og tvinge dem ut i landflyktighet.
Ettersom militære anliggender ikke var hans prioritet brukte kong Afonso mye energi på å etablere en statsadministrasjon og til å sentralisere makten om deg selv. I hans regjeringstid sammenkaltes Cortes, riksmøtet, for første gang i år 1211, der rikets grunnlover ble nedfelt - dette var landets første skriflige lover.  Det dreide seg for det meste om privat eiendom, sivilrett og myntrett. Afonso sendte også ambassadører til europeiske kongedømmer også utenfor Den iberiske halvøy og innledet vennskapelige kommersielle forbindelser med de fleste av dem.
Han forsøkte også å svekke kirkens makt, men det førte ham inn i konflikt med paven. For å få Portugals selvstendighet anerkjent av paven hadde hans bestefar kong Afonso I gitt kirken svært mange privilegier. Dermed fremstod kirken som meget sterk og uavhengig av kongemakten. Nå som Portugals status som eget land var fast etablert, var ikke kongen lenger så opptatt av å tekkes kirken og holde de gamle løfter. Nå ville Afonso II svekke geistlighetens makt og kunne sikre seg en del av kirkens store inntekter til kongemaktens disposisjon. Han ble gjentatte ganger ilagt kirkestraffer for dette, og på sin side forviste han erkebiskopen av Braga fra landet. 
Hens tiltak utløste en lvvorlig diplomatisk konflikt mellom paven og Portugals konge. Etter at han var blitt ekskommunisert av pave Honorius III for de friheter han tok seg, lovet Afonso II å forsone seg med kirken, men foretok ingen seriøse skritt i den retning innen han døde i 1223.
Hans sønn Sancho II av Portugal overtok kronen da han døde, og regjerte fram til han ble avsatt i 1247, hvor Alfonso IIs andre sønn Alfonso III av Portugal overtok.
Han var gift med Urraca av Castilla og ble også far til dronning Eleonore i Danmark.
Tyler Rosenlund

Tidlig karriere

Rosenlund spilte fotball for University of California, Santa Barbara. Han var en del av UCSB Gauchos tropp, som tok seg til finalen av College cup i 2004. Han var med å vinne samme cup to år senere, da UCSB Gaucho slo UCLA Bruins men's soccer i finalen.

For nordiske lag

Etter 2006-sesongen av NCAA, prøvespilte Rosenlund for AIK og IFK Mariehamn. Han fikk ikke kontrakt med noen av klubbene, men spilte en kamp for IFK Mariehamn i finsk ligacup.
Etter et kort opphold i Finland, signerte Rosenlund for Åtvidabergs FF, som spilte i Superettan. Han spilte kun to seriekamper for klubben, før han ble frigitt.

Toronto FC

Rosenlund signerte 21. mars 2008 for Toronto FC. Han spilte første seriekamp for laget, da de 5. april 2008 tapte 1–4 for D.C. United.
Han ble frigitt av klubben i februar 2009, og signerte for Surrey United.

Rochester Rhinos

Rosenlund signerte i mars 2010 for Rochester Rhinos, som spilte i USSF Division 2 Professional League. Han spilte for klubben i 2010 og 2011, hvor han i 2011 ble kåret til klubbens viktigste spiller. Rosenlund forlenget kontrakten med klubbenfor 2012 den 21. november 2011.

Whitecaps FC 2

Etter å ha spilt for Rochester Rhinos til etter 2014-sesongen, spilte Rosenlund en kortere periode for Surrey United Firefighters, før han 26. februar 2015 signerte for Whitecaps FC 2.

Karriere som landslagsspiller

Rosenlund spilte sin første og eneste landslagskamp for Canada 30. januar 2008, da han kom inn i det 72. minutt i en vennskapskamp mot Martinique.
Enslavement of Beauty

Historie

Ole Alexander Myrholt (vokal) og Tony Eugene Tunheim (gitar, keyboard) stiftet bandet i januar, 1995. Den første demoen, Devilry and Temptation, ble spilt inn i 1998, og året etter ble debutalbumet Traces O' Red gitt ut. På det neste albumet, Megalomania, som kom i 2001, medvirker også Asgeir Mickelson på trommer, og Hans-Aage Holmen på bass. Mere Contemplations, bandets tredje album, ble gitt ut i 2007. På dette medvirker alle de opprinnelige medlemmene, Tunheim og Myrholt, samt en kvinnelig gjestevokalist, Lisa T. Johnsen.
15. januar 2009 gav bandet ut en seks-spors plate, The Perdition EP, på INRI Unlimited. Den ble mikset og mastret av Henrik Ryøsä i Studio MHQ, i Luleå. En video til låten «Lush» ble spilt inn i Bergen i løpet av våren 2008, med Sten Brian Tunheim som regissør. Den ble publisert på Youtube samt på bandets Myspace den 12. desember 2008
Myrholt og Hans-Aage Holmen spiller også i black metal-bandet Tremor.
London Chess Classic 2009

London Chess Classic 2009 var den første utgaven av sjakkturneringen London Chess Classic og inneholdt totalt 8 spillere; de 4 beste spillerne fra England samt 4 inviterte spillere fra henholdsvis Norge, Russland, USA og Kina. Turneringen ble spilt fra 8. til 15. desember, og ble vunnet av Magnus Carlsen foran russiske Vladimir Kramnik.
Kommandovogn

Kovogn eller kommandovogn er den militære betegnelsen for et kjøretøy brukt som eller tilpasset til bruk som mobil kommandoplass.
Tilpasninger fra standardutstyret kan innebære montering av radioer, karttavler, kontorplasser og aggregat for strømproduksjon.
Det norske Forsvaret bruker flere varianter, blant annet flere varianter av det pansrede personellkjøretøyet M113, for eksempel NM198 og NM202, samt BV-206 og Natech P6 beltevogner.
Heidelbergmennesket

Utbredelse

Heidelbergmenneskene levde i Afrika og Europa fra om lag 600 000 til 200 000 år siden. Trolig levde de også i en migrasjonsrute gjennom Midtøsten. 
Viktige funnsteder inkluderer Kabwe (Zambia), Elandsfontein (Sør-Afrika), Tanzania, Bodo (Etiopia), Petralona (Hellas), Arago (Frankrike), og det første funnstedet – Mauer nær Heidelberg i Tyskland.

Beskrivelse

Heidelbergmennesket hadde et kranium på 1 225-1 300 cm³, langt større enn forgjengeren Homo ergaster (600-910 cm³), og ikke så mye mindre enn neandertalerne (1 125-1 550 cm³). Kraniet hadde store øyenbrynsben, lavt panneben og tykk hodeskalle. Dette tydet på at feste for store tyggemuskler hadde stor fysiologisk betydning.
I størrelse viser ny forskning, gjort på cirka 500 000 år gamle beinrester som stammer fra provinsen Burgos i Spania, at heidelbergmennesket var noe mer høyreist enn neandertalerne.
Det antas at Homo heidelbergensis ga opphav til en ny art – Homo neanderthalensis – i Europa omkring 400 000 år siden, og at populasjonen i Afrika ga opphav til Homo sapiens bare litt senere. En felles stamfar kan kanskje dateres til 500-600 000 år tilbake.
Studentersettlementet Fossgården

Fossgården - Norges kristelige studenterbevegelses sociale settlement («Studentersettlementet Fossgården») var et studenthjem og utgangspunkt for veldedig arbeid på Grünerløkka i Oslo.

Bakgrunn

Studentersettlementet Fossgården var tilknyttet det nasjonale Settlementsforbundet, som var inspirert av den internasjonale settlementsbevegelsen, som igjen tok utgangspunkt i en engelsk idé om hvordan kristne studenter kunne finne et meningsfullt fellesskap i å bo og drive veldedig arbeid sammen.
Settlementsbevegelsen startet i 1880-årene, og nådde sitt høydepunkt i USA og England i begynnelsen av 1920-årene. Det begynte med opprettelsen av Toynbee Hall i London i 1884.

Fossgården

Fossgården var et studenthjem der de om lag 20 beboerne tok del i veldedig arbeid av ulik art. Det ble opprettet en barnehage (kalt «barnekrybbe») i bygningen, særlig med tanke på barna til de kvinnelige arbeiderne på Seilduksfabrikken som lå like i nærheten. Videre drev Fossgården mødreklubb, klubb for bydelens gamle og klubber for barn i ulike aldre. Studentene var videre speiderledere og tilbød friundervisning i ulike fag. Eiendommen Fossgården ble solgt i 1964 etter at de fleste av Universitetets fakulteter var flyttet opp til Blindern. Flyttingen gjorde det for tungvint for datidens studenter å bo på Grünerløkka.
Studentersettlementet ble grunnlagt av teologen Simon Michelet i 1919 eller 1920. I 1924 gikk hans datter Nanna Michelet inn som Studentersettlementets leder.
Nanna Michelet ble i 1964 tildelt Kongens fortjenstmedalje i gull for sitt arbeid som settlementsleder.
Fylkesvei 4082

Fylkesvei 4082 går mellom Austad og Austadstranda i Lyngdal kommune. Veien er 858 meter lang.
Frem til 2019 hadde veien betegnelsen Fylkesvei 567.
Langhus (Follo)

Idrett på Langhus

Langhus IL ble stiftet den 5. desember 1953, og har etter den tid stadig vokst i samgang med resten av stedet. For øyeblikket kan Langhus tilby et bredt tilbud idretter som: bordtennis, turn, allidrett, basket, håndball og fotball. Basketlaget til Langhus har ved en anledning spilt i BLNO, det skjedde i 2012/13 sesongen. På fotballfronten spiller Langhus i 4. divisjon. 
I tillegg spiller topphåndballklubben Follo HK sine hjemmekamper i hallen STIL ARENA på Langhus.
Høgbakken

Høgbakken er et boligfelt og en grunnkrets i delområdet Nedre Saltdal i Rognan i Saltdal kommune i Salten i Nordland. Høgbakken borettslag befinner seg i boligfeltet.
Navnet Høgbakken ble godkjent av Kartverket den 1. januar 1990.
Olav Nils Sunde

Color Line og Color Air

I 1998 tok han kontroll over Color Group ASA og etablerte samme år flyselskapet Color Air. Rundt ett år etter etableringen, ble Color Air slått konkurs, ettersom flyselskapet ikke klarte å holde følge med de store konkurrentene SAS og Braathens SAFE, og Sunde skal ha hatt store personlige tap i forbindelse med denne konkursen.  Trass konkursen, ble flyselskapet regnet som Norges første lavprisflyselskap, og skal senere ha gitt inspirasjon til lavprisselskapet  Norwegian.

Sport og livsstil

I 2006 ble det kjent at investeringsselskapet til Sunde, O.N. Sunde, var interessert i å kjøpe Gresvigkonsernet, noe det gjorde kort tid etter. 
I 2007 ble han rangert av Kapital med en formue på 7,8 milliarder kroner (opp fra 7,1 mrd året før), noe som gjør ham til en av Norges rikeste personer. De største verdiene ligger i Color Line, selv om han  er involvert i sportsindustrien gjennom Gresvig , blant annet sammen med investoren Bjørn Rune Gjelsten.
Sunde disponerer privat et fly av typen Challenger 604, operert av Sundt Air (registrering: LN-SUN) og bor med sin familie ved Holmenkollen i en villa han kjøpte i 1994. Han ble også omtalt for sitt kjøp av en av Norges dyreste fritidseiendommer i 2007, som han betalte nærmere 28 millioner kroner for.
Wilfred

Artikler

Juniors Cave Magazine, Aftenposten, DittOslo
Cryptochetidae

Utseende

Små (opptil 4 mm, de fleste mye mindre), svarte eller metallisk blå, glinsende fluer. Kroppen er kort og tettbygd. De kan kjennes på antennene, som har et stort, stavformet tredje ledd uten antennebørste (bortsett fra hos slekten Librella). Hodet er kort og bredt, med store fasettøyne som er høyere enn lange, og dekket av korte hår. De har ingen store børster på hodet. Pannen er bred, omtrent kvadratisk. Midtfeltet danner en stor trekant med en spiss ved antennefestet, to ved bakkanten. De tre punktøynene sitter nær bakkanten av denne. Antennene er tre-leddete, det tredje leddet peker rett nedover og er ganske stort og langstrakt (ca. 2/3 så langt som hodet er høyt), og mangler antennebørste (arista). Unntaket her er slekten Librella og den fossile slekten Phanerochaetum som har tredje antenneledd av normal størrelse med antennebørste. Munndelene er små og lite påfallende. Brystet (thorax) er kort, høyt hvelvet, skinnende, med korte hår men uten lange børster. Scutellum (den bakerste ryggplaten) er uvanlig stort, skarpt kantet. Vingene er klare, forholdsvis korte og brede. Fire lange årer når vingekanten. Vingefremkanten (costa) er brutt på to steder. Beina er korte og slanke uten børster. Bakkroppen er kort og bred uten påfallende store ytre kjønnsorganer. Larvene er ovale på form, noe tilspissede i hodeenden. To lange ånderør stikker ut fra bakenden. Kroppen er kledt med tverrbånd av korte pigger. De lever inne i vertsdyret og ånderørene strekker seg til overflaten.

Levevis

De artene man kjenner biologien til, lever alle som parasitter på skjoldlus i underfamilien Monophlebinae (familien Margarodidae). Disse er sterkt omdannede insekter som sitter fast på planter og suger plantesaft. Fluene borrer knøttsmå egg inn i kroppen til skjoldlusene, og larvene utvikler seg inne i verten. Det kan være én eller flere larver i samme vert. Larven(e) tar til slutt livet av verten og forvandler seg til en puppe inne i det tomme skallet. Arten Lestophonus iceryae, som opprinnelig stammer fra Australia, har blitt innført til blant annet California og Chile, og har blitt et effektivt middel for biologisk kontroll av den problematiske skadearten Icerya purchasi (sitrusskjoldlus). Voksne fluer av denne familien kan noen ganger være ganske plagsomme da de søker mot øynene på folk og dyr for å drikke tårevæske.

Kilder

Nartshuk, E.P. 2000. Family Cryptochetidae. I: Papp, L. og Darvas, B. (red.): Contributions to a Manual of Palaearctic Diptera. Appendix: 345-353. Science Herald, Budapest.
Catalogue of Life 2006.
Fylkesvei 5178

Fylkesveg 5178 går mellom Ådland og Espeland i Bergen kommune. Veien er 1,8 km lang.
Frem til 2019 hadde veien betegnelsen Fv175.
Omkareshwar-demningen

Omkareshwar-demningen er en demning med vannkraftverk og irrigasjonsbruk i elva Narmada i det sentral-vestlige Madhya Pradesh, beliggende i distriktet Khargon 80 km fra Indore, og 40 km nedenfor Indira Sagar-demningen i samme elv. Installert vannkrafteffekt i kraftproduksjonen er 520 MW (8 turbiner), og anlegget stod ferdig og ble igangsatt med produksjon i 2007, etter bare fire års arbeider.
Demningen er en gravitasjonsdam i betong, som er 949 meter lang og 53 meter høy. Ikke langt fra anlegget ligger den hellige tempelbyen Omkareshwar.
Vannpistol

En vannpistol er et leketøyspistol som kan fylles med vann for å sprute ut en vannstråle. De er som regel laget av fargerik plast og utseendet etterligner ofte riktige pistoler.
Siden 1990-tallet finnes det også særlig store versjoner, disse tilbys under betegnelsen vannkanon og har en større fyllmengde og lengre rekkevidde enn de klassiske vannpistolene.
Parexarrhenus

Levevis

Disse billene har larver som lever i død ved.

Utbredelse

Arten er utbredt i Thailand, Laos og Vest-Malaysia.
Trio Troika

Oppstart

Bandet ble startet i 1989 av bandoneonisten Kåre Jostein Simonsen og fiolinisten Konstantin Popchristov. Etter en tid som duo fikk Simonsen og Popchristov med seg kontrabassisten Harald Johnsen, og orkesteret fikk navnet Trio Raendezvous. Gruppen endret i 1992 navn til Trio Troika.

Besetning og virksomhet

Trioen har bestått av Kåre Jostein Simonsen på bandoneon (1989–1998), Konstantin Popchristov på fiolin (1989–2012) og Harald Johnsen på kontrabass (1990–1992). De to sistnevnte var musikere i Trondheim Symfoniorkester. Etter at trioen var etablert hadde de et års engasjement på Hotell Britannia, og var samtidig «husband» i TV-programmet Da Capo!. Harald Johnsen forlot bandet i 1992, og ny bassist ble Håkan Henriksen. Fra 1998 ble Simonsen erstattet av trekkspilleren Jovan Pavlovic; Simonsen valgte å forlate trioen for å konsentrere seg om andre oppgaver. Pavlovic var med i Trio Troika frem til 2005. I 2006 ble László Rácz medlem av trioen; Rácz spilte strengeinstrumentet cimbalom. I 2007 ble Ronny Kjøsen, opprinnelig fra Hølonda, med i Trio Troika på akkordeon.
I 2012 døde Konstantin Popchristov, og Trio Troika ble lagt ned. De siste årene bestod bandet av Konstantin Popchristov på fiolin, Håkan Henriksen på kontrabass og Ronny Kjøsen på akkordeon.
Gruppen ga ut CD-en A Good Evening to You på eget selskap i 2000. Deres andre album, Til deg, ble utgitt høsten 2008. I de siste aktive årene var Trio Troika på turné rundt om i Norge.